**Nacrt**

Na osnovu člana 27 stav 1 tačka 15 i člana 38 stav 1 tačka 2 Zakona o lokalnoj samoupravi ("Sl. list CG", br. 2/18, 34/19 i 38/20) i člana 19 stav 1 tačka 15 i ćlana 35 stav 1 tačka 2 Statuta Opštine Šavnik ("Sl. list CG-Opštinski propisi”, broj 31/18), Skupština opštine Šavnik, na sjednici održanoj dana\_\_\_\_\_\_\_\_\_\_ godine, donijela je

**ODLUKU**

**o stipendiranju studenata i učeničkoj nagradi**

**I - Opšte odredbe**

**Član 1**

Ovom odlukom utvrđuju se uslovi, način i postupak dodjele stipendija, redovnim studentima i druga pitanja od značaja za dodjelu stipendija studentima na ustanovama za visoko obrazovanje i učeničkih nagrada.

**Član 2**

Svi izrazi koji se u ovoj odluci koriste za fizička lica u muškom rodu obuhvataju iste izraze u ženskom rodu.

**Član 3**

    1. Pravo na stipendiju imaju studenti koji su:

   - prema nastavnom programu ustanove visokog obrazovanja na kojoj studiraju položili ispite iz prethodne godine studija  i postigli prosječnu ocjenu najmanje 7,00;

   - državljani Crne Gore;

   - imaju prebivalište u opštini Šavnik;

   - prvi put upisali semestar studijske godine;

   - nijesu gubili nijednu godinu tokom studija

   - nijesu u radnom odnosu;

   - nijesu stariji od 25. godina.

2. Pravo na stipendiju imaju i studenti koji su lica bez oba roditelja i lica sa invaliditetom, bez obzira na prosječnu ocjenu iz prethodne godine uz uslov da su:

   - državljani Crne Gore;

   - imaju prebivalište u opštini Šavnik;

   - prvi put upisali semestar studijske godine;

   - nijesu gubili nijednu godinu tokom studija.

   3. Pravo na stipendiju imaju učenici nosioci diplome "Luča " za I godinu studiranja u          slučaju da odmah nakon završetka srednje škole upisuju studije uz uslov da su:

   - državljani Crne Gore;

   - imaju prebivalište u opštini Šavnik;

   - prvi put upisali semestar studijske godine.

**Član 4**

Ukoliko se na Konkurs prijavi više kandidata koji ispunjavaju uslove Konkursa, prednost imaju studenti sa većom prosječnom ocjenom iz prethodne godine studija, studenti završnih godina i studenti slabijeg materijalnog stanja.

**Član 5**

Sredstva za dodjelu stipendija obezbjeđuju se u Budžetu Opštine Šavnik.

Za jednu studijsku godinu dodjeljuje se 20 stipendija.

Stipendije se dodjeljuju za jednu studijsku godinu i isplaćivaće se mjesečno za deset mjeseci studijske godine.

Stipendije se ne isplaćuju za period apsolventskog staža.

Visina stipendije utvrđuje se u iznosu od 100 eura.

**II - Postupak dodjele stipendija**

**Član 6**

 Konkurs za dodjelu stipendije raspisuje organ lokalne uprave nadležan za poslove obrazovanja za predstojeću studijsku godinu, najkasnije do 1.novembra tekuće kalendarske godine.

Konkurs se objavljuje na web sajtu i oglasnoj tabli Opštine Šavnik.

**Član 7**

Tekst Konkursa obavezno sadrži:

- Naziv organa kome se prijave podnose;

- Uslove propisane Odlukom, koje kandidati moraju da ispunjavaju;

- Potrebnu dokumentaciju;

- Rok za podnošenje prijava.

Rok za podnošenje prijava je 30 dana od dana objavljivanja konkursa.

Nepotpune i neblagovremene prijave se neće razmatrati.

**Član 8**

      Kandidat koji konkuriše za dodjelu stipendije uz prijavu za Konkurs prilaže sljedeća dokumenta:

- uvjerenje o državljanstvu;

- potvrdu o prebivalištu.

- potvrdu o upisu godine studije kao redovan student;

- potvrdu o položenim ispitima iz prethodnih godina;

- potvrdu o ukupnoj prosječnoj ocjeni za sve godine studija;

- diplomu “Luča” za studente I godine studija;

- dokaz (izjavu) da student ne prima drugu stipendiju;

- dokaz (izjavu) da nije u radnom odnosu.

Konkursom se može pored dokumentacije predviđene stavom 1 ovog člana predvidjeti i podnošenje druge dokumentacije, koja bi mogla biti od uticaja za donošenje odluke o izboru kandidata.

**Član 9**

Postupak za dodjelu stipendija sprovodi Komisija za dodjelu stipendija (u daljem tekstu: Komisija), koju imenuje Predsjednik Opštine.

Komisija ima tri člana.

**Član 10**

Nakon isteka roka za podnošenje prijava Komisija utvrđuje listu studenata koji uspunjavaju uslove konkursa.

Lista se objavljuje na web sajtu i na oglasnoj tabli Opštine Šavnik.

Učesnici konkursa imaju pravo prigovora na Odluke Komisije, i to Glavnom administratoru (u daljem tekstu drugostepeni organ) u roku od osam dana od dana objavljivanja liste.

O podnešenom prigovoru drugostepeni organ meritorno odlučuje u roku od tri dana od dana podnošenja.

Odluka drugostepenog organa je konačna.

**Član 11**

    Odluku o dodjeli stipendije, na predlog Komisije, donosi Predsjednik Opštine.

Odluka o dodjeli stipendije se objavljuje na web sajtu i oglasnoj tabli opštine Šavnik.

**Član 12**

Sa stipendistom se, po odobrenju stipendije, sklapa Ugovor kojim se utvrđuju prava i obaveze između stipendiste i opštine, koji u ime opštine potpisuje Predsjednik Opštine.

**Član 13**

 Pravo na stipendije prestaje u slučaju kada korisnik ovog prava:

   -stipendiju ostvari na osnovu netačnih podataka;

   -promjeni mjesto prebivališta;

   - izgubi svojstvo redovnog studenta;

   - samovoljno promijeni fakultet ili studijski program;

   - i u drugim slučajevima predviđenim Ugovorom o stipendiranju.

U slučaju prestanka prava na stipendiju korisnik stipendije dužan je vratiti primljeni iznos stipendije.

**Član 14**

      Predsjednik može, u izuzetnim slučajevima, na predlog Komisije dodijeliti stipendiju i studentu koji nije ispunio kriterijum iz člana 3 ove odluke ukuliko se radi o studentu koji je u prethodnom školovanju pokazao izuzetne rezultate u oblasti naučnog,odnosno umjetničkog stvaralaštva, kao i studentu iz socijalno ugrožene porodice, studentu bez oba roditelja, studentu sa invaliditetom i studentu pripadniku RAE populacije.

      Za ispunjavanje uslova iz stava 1 ovog člana, studenti su dužni da podnesu odgovarajuće dokaze (potvrdu, uvjerenje, rjršenje i sl.).

      O pravu iz stava 1 ovog člana rješenjem odlučuje predsjednik, na prijedlog Komisije.

**Član 15**

Korisnik stipendije ima obavezu da po završetku studija, svoje profesionalne usluge ponudi prvenstveno Opštini Šavnik i da u zavisnosti od procjene organa opštine Šavnik za potrebom zapošljavanja tog obrazovnog profila zasnuje radni odnos i provede na radu onoliko koliko je bio obavezan Ugovorom o stipendiranju, u protivnom biće dužan da za vrijeme koje nije proveo na radu, vrati revalorizovani iznos stipendije.

**III- Učenička  Nagrada**

**Član 16**

     Novčanu nagradu za dobitnike diplome “Luča”, “Đak generacije”, dodjeljuje Opština Šavnik na kraju školske godine.

Podatke o dobitnicima diplome “Luča” i “Đak generacije”, obrazovne ustanove dostavljaju na osnovu zahtjeva organa lokalne uprave nadležnog za oblast obrazovanja.

     Pravo na novčanu nagradu imaju učenici koji imaju prebivalište na teritoriji opštine Šavnik.

**Član 17**

Novčane nagrade se dodjeljuju u sljedećim iznosima:

      -novčana nagrada za učenike-dobitnike diplome “Luča”, dodjeljuje se u iznosu od 200,00 € (slovima: stotinueura).

      -novčana nagrada za “Đaka generacije” dodjeljuje se u iznosu od 100,00€ (slovima: stotinueura).

**Član 18**

     Novčanu nagradu dobitnicima diplome “Luča”, “Đak generacije”, uručuje predsjednik opštine na svečanosti na kraju školske godine.

Sredstva za Nagradu obezbjeđuju se iz Budžeta Opštine.

**Član 19**

     Opština Šavnik na kraju školske godine za učenike osnovnih i srednjih škola koji su učestvovali na državnim takmičenjima i osvojili I, II ili III mjesto, a imaju prebivalište na teritoriji opštine, obezbjeđuje novčane nagrade.

      Podatke o učenicima koji su, na državnim takmičenjima, osvojili nagrade iz stava 1 ovog člana obrazovne ustanove dostavljaju organu lokalne uprave nadleležnom za oblast obrazovanja.

**Član 20**

      Učenicima osnovnih i srednjih škola koji su na državnim takmičenjima, u toku školske godine u kojoj se nagrada dodjeljuje osvojili I, II ili III mjesto, dodjeljuje se nagrada u visini od 50,00 € (slovima: pedeseteura)

      Novčane nagrade uručuje predsjednik opštine na svečanosti upriličenoj tim povodom na kraju školske godine.

      Sredstva za Nagradu obezbjeđuju se iz Budžeta Opštine.

**Član 21**

      Stručne i administrativne poslove po ovoj Odluci obavlja organ lokalne uprave nadležan za oblast obrazovanja.

**IV - Prelazne i završne odredbe**

**Član 22**

Danom stupanja na snagu ove odluke prestaje da važi Odluka o dodjeli stipendija ("Sl. list RCG - Opštinski propisi", broj 33/12 i 6/13).

**Član 23**

Ova odluka stupa na snagu osmog dana od dana objavljivanja u "Službenom listu CG - Opštinski propisi".

Broj: \_\_\_\_\_\_\_\_\_

Šavnik, \_\_\_\_\_\_\_ godine

**Skupština Opštine Šavnik**

Predsjednica,

**Nadežda Kotlica**, s.r.